stanford-oval/wikipedia huggingface dataset:
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
ผลการเลือกตั้งแบบแบ่งเขต > เขตเลือกตั้งที่ 4

เขตการเลือกตั้งที่ 4 ประกอบด้วยอำเภอกุมภวาปี, อำเภอโนนสะอาด, อำเภอหนองแสง และอำเภอศรีธาตุ
| ผลการเลือกตั้งสมาชิกสภาผู้แทนราษฎร เขต 4 จังหวัดอุดรธานี> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดอุดรธานี> พรรค | ผลการเลือกตั้งสมาชิกสภาผู้แทนราษฎร เขต 4 จังหวัดอุดรธานี> ผู้สมัคร | ผลการเลือกตั้งสมาชิกสภาผู้แทนราษฎร เขต 4 จังหวัดอุดรธานี> คะแนนเสียง | ผลการเลือกตั้งสมาชิกสภาผู้แทนราษฎร เขต 4 จังหวัดอุดรธานี> % | ผลการเลือกตั้งสมาชิกสภาผู้แทนราษฎร เขต 4 จังหวัดอุดรธานี> ± |
| --- | --- | --- | --- | --- | --- |
|  | ชาติพัฒนา (พ.ศ. 2535)   | ประจวบ ไชยสาส์น (5)* | 61,188 |  |  |
|  | กิจสังคม  | รักเกียรติ สุขธนะ (3)* | 49,755 |  |  |
|  | ชาติพัฒนา (พ.ศ. 2535)   | เกรียงไกร แก้วคำหาญ (6) | 31,086 |  |  |
|  | ความหวังใหม่  | จำรัส มัฆนาโส (7)✔ | 28,880 |  |  |
|  | กิจสังคม  | อารมย์ ศิริสุวรรณ (4)✔ | 17,742 |  |  |
|  | พลังธรรม  | สุรยุทธ กิติราช (1)✔ | 3,209 |  |  |
|  | พลังธรรม  | บุญเลิศ แสนโภชน์ (2) | 2,855 |  |  |
|  | ความหวังใหม่  | สมจิตร บรมฤทธิ์ (8) | 893 |  |  |
|  | ประชากรไทย  | เรียบ จันทรโสภา (9) | 515 |  |  |
|  | ประชากรไทย  | พงษ์ศักดิ์ ไชยสาส์น (10) | 327 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติพัฒนา (พ.ศ. 2535)   รักษาที่นั่ง
: กิจสังคม  รักษาที่นั่ง
ดูเพิ่ม

จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
มหาวิหารนักบุญเบซิล

มหาวิหารเซนต์บาซิล (อังกฤษ: Saint Basil's Cathedral; รัสเซีย: Собор Василия Блаженного) เป็นอาสนวิหารของศาสนจักรออร์โธดอกซ์รัสเซีย ตั้งอยู่ที่จัตุรัสแดง กรุงมอสโก ประเทศรัสเซีย สร้างโดยซาร์อีวานที่ 4 แห่งรัสเซีย หรือซาร์อีวานจอมโหด เพื่อฉลองชัยชนะเหนือพวกมองโกลที่กรีธาทัพมาเมืองคาซัน เมื่อปี ค.ศ. 1552 ผลจากชัยชนะครั้งนี้ทำให้รัสเซียสามารถรวมชาติได้เป็นปึกแผ่น จึงสร้างมหาวิหารแห่งนี้ขึ้นเมื่อปี ค.ศ. 1555 เดิมทีมหาวิหารเซนต์บาซิล เป็นเพียงโบสถ์ขนาดเล็กที่บรรจุศพของนักบุญวาซิลีหรือนักบุญบาซิล
มหาวิหารเซนต์บาซิลมีรูปทรงที่ไม่เหมือนโบสถ์อื่น คือมีโดม 8 โดมล้อมรอบโดมที่ 9 ที่อยู่ตรงกลาง ทำให้อาคารมีรูปทรงแปดเหลี่ยม ด้วยสถาปัตยกรรมที่ผสมผสานระหว่างสถาปัตยกรรมแบบรัสเซียโบราณอันได้รับอิทธิพลมาจากไบแซนไทน์ที่เป็นโดมทรงหัวหอมกับสถาปัตยกรรมที่เรียกกันว่ารัสเซียนกอธิก หอคอยสูงรูปกระโจมเป็นอิทธิพลจากยุโรปตะวันตก ผลลัพธ์ที่ออกมาจึงกลายเป็นหอคอยสูงรูปแท่งเทียนกำลังลุกไหม้บนปลายลำเทียน ส่งความโชติช่วงชัชวาลย์เป็นเครื่องบูชาเทพเจ้าบนสวรรค์
มหาวิหารนี้ได้รับการออกแบบโดยสถาปนิกชื่อปอสต์นิก ยากอฟเลฟ (Postnik Yakovlev) และด้วยความงดงามของสถาปัตยกรรมจึงทำให้มีเรื่องเล่าสืบต่อกันว่า ซาร์อีวานที่ 4 ทรงพอพระทัยในความงดงามของมหาวิหารแห่งนี้มาก จึงมีคำสั่งให้ปูนบำเหน็จแก่สถาปนิกผู้ออกแบบด้วยการควักดวงตาทั้งสอง เพื่อไม่ให้สถาปนิกผู้นั้นสามารถสร้างสิ่งที่สวยงามกว่านี้ได้อีก การกระทำในครั้งนั้นของพระเจ้าอีวานที่ 4 จึงเป็นที่มาของสมญานามอีวานผู้โหดร้าย (Ivan The Terrible) บริเวณใกล้กันกับมหาวิหารเซนต์เบซิลขนาบข้างด้วยกำแพงเครมลิน เป็นที่ตั้งของอนุสรณ์สถานเลนินหรือสุสานเลนิน ซึ่งเก็บรักษาร่างของวลาดีมีร์ เลนิน ผู้นำคนสำคัญของคอมมิวนิสต์ และเปิดให้ประชาชนทั่วไปสามารถเข้าไปเคารพศพได้
โครงสร้าง

ฐานรากเช่นเดียวกับอาคารอื่น ๆ ในมอสโกยุคกลาง สร้างด้วยหินสีขาวแบบดั้งเดิม ในขณะที่ตัวอาคารโบสถ์สร้างด้วยอิฐสีแดง ขนาด 28 x 14 x 8 ซม. (11.0 x 5.5 x 3.1 นิ้ว) ซึ่งเป็นวัสดุที่ค่อนข้างใหม่ในยุคนั้น (โครงสร้างที่ก่อด้วยอิฐครั้งแรกในมอสโกคือ กำแพงเครมลินใหม่ ซึ่งเริ่มสร้างในปี ค.ศ. 1485) การสำรวจโครงสร้างแสดงให้เห็นว่าระดับชั้นใต้ดินอยู่ในระนาบอย่างสมบูรณ์ ซึ่งบ่งชี้ถึงการใช้การเขียนแบบและการวัดอย่างชำนาญ แต่ระดับที่สูงขึ้นมาแต่ละระดับจะมีความแม่นยำลดน้อยลงเรื่อย ๆ ผู้ซ่อมแซมซึ่งทำการเปลี่ยนแทนที่ส่วนต่าง ๆ ของอิฐในปี ค.ศ. 1954–1955 พบว่ากำแพงอิฐขนาดใหญ่ปิดบังกรอบไม้ภายในที่ทอดยาวตลอดความสูงของโบสถ์ กรอบนี้ทำขึ้นจากการเข้าไม้แผ่นบาง ๆ อย่างประณีต โดยทำขึ้นเพื่อเป็นแบบจำลองเชิงพื้นที่ขนาดเท่าคนจริงของอาสนวิหารในช่วงเริ่มก่อสร้าง จากนั้นจึงค่อยปิดล้อมด้วยอิฐ
การก่อสร้างซึ่งเป็นเทคโนโลยีใหม่ในยุคนั้นมีจุดเด่นที่ความยืดหยุ่น โดยใช้อิฐเป็นวัสดุในการตกแต่งทั้งภายในและภายนอก และให้มีงานก่ออิฐเปลือยไว้ให้มากที่สุด เมื่ออาคารต้องใช้กำแพงหิน มันถูกตกแต่งด้วยการก่ออิฐที่ฉาบทับด้วยลายปูนปั้น สิ่งใหม่ที่สำคัญที่เริ่มต้นในการสร้างโบสถ์แห่งนี้คือสถาปัตยกรรมการตกแต่งภายนอกอย่างเคร่งครัด ประติมากรรมและสัญลักษณ์ศักดิ์สิทธิ์ที่ใช้ประดับในสถาปัตยกรรมรัสเซียรุ่นก่อนหายไปทั้งหมด ส่วนลายประดับรูปดอกไม้ของอาคารถูกเพิ่มเข้ามาในภายหลัง โบสถ์มีองค์ประกอบทางสถาปัตยกรรมที่โดดเด่นจากโครงสร้างสามมิติที่หลากหลายซึ่งทำด้วยอิฐแทน
ดูเพิ่ม

คริสต์ศาสนสถาน
มหาวิหาร
ส่วนประกอบของคริสต์ศาสนสถาน
แผนผังมหาวิหาร (ผังแสดงส่วนประกอบต่างๆ ของโบสถ์)
เจษฎ์พิพัฒ ติละพรพัฒน์

| เจษฎ์พิพัฒ ติละพรพัฒน์ |
| --- | --- |
เกิด: 2 เมษายน พ.ศ. 2535 (32 ปี) กรุงเทพมหานคร ประเทศไทย
ส่วนสูง: 1.80 เมตร (5 ฟุต 11 นิ้ว)
อาชีพ: นักร้อง นักแสดง นายแบบ พิธีกร ยูทูบเบอร์
ปีที่แสดง: พ.ศ. 2555–ปัจจุบัน
สังกัด: เดอะ วัน เอ็นเตอร์ไพรส์  (2555 - ปัจจุบัน) Be On Cloud  (2567 - ปัจจุบัน)
พิฆเนศวร: นักแสดงสมทบชายดีเด่นแห่งปี พ.ศ. 2559 - พิษสวาท นักแสดงสมทบชายยอดเยี่ยม พ.ศ. 2563 - อุ้มรักเกมลวง
เจษฎ์พิพัฒ ติละพรพัฒน์  (เกิด 2 เมษายน พ.ศ. 2535) ชื่อเล่น เจษ หรือ ปอ เป็นนักแสดง นายแบบ นักร้องและพิธีกรชาวไทย สังกัดเดอะ วัน เอ็นเตอร์ไพรส์ และสังกัด Be On Cloud
ประวัติ

เจษฏ์พิพัฒ ติละพรพัฒน์ ชื่อเล่น เจษ เกิดเมื่อวันที่ 2 เมษายน พ.ศ. 2535 มีพี่น้องทั้งหมด 3 คน โดยเขาเป็นบุตรคนสุดท้อง และมีพี่ชายสองคน บิดาของเจษเป็นวิศวกร ทำธุรกิจด้านอสังหาริมทรัพย์ แต่เมื่อเกิดวิกฤตต้มยำกุ้ง ธุรกิจจึงล้มละลาย ปัจจุบันครอบครัวดำเนินกิจการเป็นเจ้าของตลาดใหญ่ ที่มีชื่อว่า ตลาดพรพัฒน์ ในย่านรังสิต จ.ปทุมธานี
เจษมีชื่อเล่นว่า ปอ แต่เพื่อนร่วมโรงเรียนและผู้ร่วมงานในวงการบันเทิงนิยมเรียกเขาว่า เจษ ซึ่งมาจากพยางค์แรกของชื่อจริง นอกจากนี้ เจษเป็นหลานชายของเมธวัชร์ ติละพรพัฒน์ (เดิม: เทวัญ ทรัพย์แสนยากร) นักดนตรีชาวไทยที่มีชื่อเสียง โดยเมธวัชร์เป็นพี่ชายของมารดาของเจษ
ด้านการศึกษา เจษจบการศึกษาระดับมัธยมศึกษาจาก โรงเรียนกรุงเทพคริสเตียนวิทยาลัย ระดับปริญญาตรีจาก คณะบริหารธุรกิจ มหาวิทยาลัยเกษตรศาสตร์ ปีการศึกษา 2558 ระดับปริญญาโทจาก คณะบริหารธุรกิจ มหาวิทยาลัยเกษตรศาสตร์ สาขาวิชาการเงินประยุกต์ (Applied Finance) ด้วยเกรดเฉลี่ย 3.91
ประวัติ > วงการบันเทิง

เจษเคยได้รับรางวัลเป็นสุดยอดหนุ่มป็อปดาวองก์ (Pop Da'vance) ประจำปี 2009 เข้าสู่วงการบันเทิงโดยการชักชวนจากพจน์ อานนท์ โดยเขาได้แสดงภาพยนตร์ที่กำกับโดยพจน์ อานนท์ 2 เรื่อง คือ หอแต๋วแตก แหกกระเจิง และ แต๋วเตะตีนระเบิด ภาพยนตร์ทั้ง 2 เรื่องนี้ออกฉายในปี 2552 เจษมีผลงานมากมายในวงการบันเทิง เช่น มิวสิกวิดีโอเพลง "มีอยู่จริงหรือเปล่า" ของ พินต้า และละครโทรทัศน์เรื่องแรก บ่วงรัก มีละครโทรทัศน์อาทิ คู่กรรม เรือนเสน่หา จ้าวพายุ ทางช่องวัน 31 จากนั้นในปี 2560 เจษรับบทพระเอกครั้งแรกในละครเรื่อง ชีวิตเพื่อฆ่า หัวใจเพื่อเธอ ทางช่องวัน 31 และในปีเดียวกัน เขาแสดงซีรีส์เรื่อง Bangkok รัก Stories ตอน คนมีเสน่ห์
และในปี พ.ศ. 2566 เจษมีผลงานเพลงแรกเป็นของตัวเองชื่อว่า จักรวาลคู่ขนาน ในช่องยูทูป Jes's First Time
และเพลงที่สอง “เธอยังอยู่ในเพลงที่ฉันฟัง”
ประวัติ > ย้ายจากสังกัดช่องวัน

ในปี พ.ศ.2567 เจษฏ์พิพัฒได้ร่วมงาน Be On Cloud ได้ประกาศว่าเจษได้ย้ายจาก เดอะ วัน เอ็นเตอร์ไพรส์ ว่าเจษยังอยู่ช่องวันตามเดิม ได้รับงานช่องวัน 2 เรื่อง อาทิ ทองประกายแสด และเกมรักปาฏิหาริย์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี | เรื่อง | บทบาท |
| --- | --- | --- |
| 2557 |  สงครามนางงาม | ปริเยศ ศิลป์สิริ (คิว) |
| 2558 | เล่ห์รตี | ศตายุ (ปุ๊) |
| 2558 | บัลลังก์เมฆ | ปานเทพ สมุทรเทวา |
| 2558 | จัดรัก..วิวาห์ลวง | พิธีกรในงานแต่งของโน้ตและแพต (รับเชิญ) |
| 2559 | พิษสวาท | นายแพทย์ เชษฐา วรวงศ์ |
| 2560 | ชีวิตเพื่อฆ่า หัวใจเพื่อเธอ | วายุ อิสระพงษ์ |
| 2561 | กาหลมหรทึก | นายเต็ง แซ่ลี้ |
| 2561 | วิมานจอเงิน | กฤษณ์ อัครรุ่งเรืองชัย |
| 2561 | เนตรนาคิน | ร.ต.อ. วศิน สุรวุธ |
| 2561 | สงครามนักปั้น | ทรงโปรด เจริญพันธกิจกุล (โปรด) |
| 2561 | ขุนปราบดาบข้ามภพ | ทหารปกครองกรุงรัตนโกสินทร์ (รับเชิญ) |
| 2562 | ทะเลริษยา | ภัทร |
| 2562 | สายลับจับกลิ่น | คิว |
| 2562 | สงครามนักปั้น​ (ซีซั่น 2)​ | ทรงโปรด เจริญพันธกิจกุล (โปรด) |
| 2563 | อุ้มรักเกมลวง | หมอเจษ (รับเชิญ) |
| 2564 | เล่ห์ลวง  | ชวิน วัฒนสวัสดิ์พร (วิน / วิตามิน) |
| 2564 | วิมานทราย  | ภาณิน นิราภัย (ณิน) |
| 2566 | รัก/ร้าย | เอกภพ ศรีสว่าง (เอก) / ธีรกิจ วสุมาธา (ธี) |
| 2566 | บุหงาส่าหรี | ตะวัน |
| 2567 | ทองประกายแสด | มนตรา มั่นศรัทธา (มน) |
| 2567 | เกมรักปาฏิหาริย์ | ภาสกร วัชระศิริกุล (ภาส) (รับเชิญพิเศษ) |
ละครโทรทัศน์ทั้งหมดด้านล่างนี้ออกอากาศทางช่อง 5
| ปี | เรื่อง | บทบาท |
| --- | --- | --- |
| 2555 | บ่วงรัก | อนุศักดิ์ (รับเชิญ) |
| 2556 |  คู่กรรม | เสรีไทย |
| 2556 |  เรือนเสน่หา | เทพ |
| 2556 |  จ้าวพายุ  | สุธาวี เจนจรัสตระกูล (วี) |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2559 | เราเกิดในรัชกาลที่ ๙ เดอะซีรีส์ | ดุจแสงทองส่อง | พอร์ช | ช่องวัน 31 |
| 2559 | Encore 100 ล้านวิว ไม่เคย | ชายในสายหมอก | รัชชา (กาย) | จีเอ็มเอ็ม 25 |
| 2560 | Club Friday The Series 9 รักครั้งหนึ่ง ที่ไม่ถึงตาย | รักที่ไม่มีความลับ | วิน | จีเอ็มเอ็ม 25 |
| 2560 | Bangkok รัก Stories | คนมีเสน่ห์ | ภากร | จีเอ็มเอ็ม 25 |
| 2566 | Club Friday The Series : Moments & Memories รักนี้...ไม่มีลืม | รักเธอไม่มีวันตาย | สพล | จีเอ็มเอ็ม 25 |
| 2567 | 4 MINUTES | -​ | ธาม | ช่องวัน 31 |
| 2568 | Dear My Secretary​ บอสมั่นหน้ากับ เลขาตัวตึง | -​ | ธีร์ | TRUE ID |
ผลงาน > ซิตคอม

| ปี | เรื่อง | บทบาท | ออกอากาศ |
| --- | --- | --- | --- |
| 2559 | ผู้กองเจ้าเสน่ห์ | หมวดเจมส์ | ช่องวัน 31 |
| 2559 – 2560 | รักแท้..แม่ไม่ปลื้ม | อิทธิพัทธ์ รุ่งเรืองทรัพย์ทวี (พัท) |  |
ผลงาน > ภาพยนตร์

| ปี | เรื่อง | บทบาท | ค่ายผลิต |
| --- | --- | --- | --- |
| 2552 | ​หอแต๋วแตก แหกกระเจิง​ | ต้นไม้ | พระนครฟิลม์ |
| 2552 | ​แต๋วเตะตีนระเบิด​ | เจษฎ์​ | พระนครฟิลม์ |
| 2568 | ​บุปผาราตรี มาลีรัตติกาล​ |  |  |
ผลงาน > มิวสิควีดีโอ

| ปี | เพลง | ศิลปิน​ |
| --- | --- | --- |
| 2555 | มีจริงหรือเปล่า | พินต้า ณัฐนิช รัตนเสรีเกียรติ |
| 2559 | อย่าล้อเล่น | หนุ่ม กะลา |
| 2564 | ดึงดัน | ปัณฑพล ประสารราชกิจ, ศิริพร อยู่ยอด |
| 2567 | ไม่ต้องมีที่ที่ให้ฉันอยู่ แต่ขอแค่มีฉันอยู่ก็พอ (Spaceless) | Getsunova |
| 2567 | OHM | แก๊งหิ้วหวีไป หิ้วหวีมา |
| 2567 | ที่จริง | Beam Voranan |
ผลงาน > เพลง

เพลง จักรวาลคู่ขนาน
เพลง เธอยังอยู่ในเพลงที่ฉันฟัง ​
เพลง สักวันคงได้เจอ  ​
ผลงาน > พิธีกร

ออนไลน์
พ.ศ. 2565 : Jes's First Time ทางช่อง YouTube : Jes's First Time
รางวัล

| ปี | รางวัล | สาขา | ผล | ผลงาน |
| --- | --- | --- | --- | --- |
| 2559 | Fever Awards 2016 | นักแสดงนำชาย (ละครโทรทัศน์ฟีเวอร์)​ | ได้รับรางวัล​​ | พิษสวาท |
| 2560 | รางวัลพิฆเนศวร ครั้งที่ 5 | นักแสดงสมทบชายดีเด่น | ได้รับรางวัล​​ | พิษสวาท |
แหล่งข้อมูลอื่น

เจษฎ์พิพัฒ ติละพรพัฒน์ ที่อินสตาแกรม
เจษฎ์พิพัฒ ติละพรพัฒน์ ที่เฟซบุ๊ก
โรงเรียนสาธิตมหาวิทยาลัยศรีนครินทรวิโรฒ ปทุมวัน

| โรงเรียนสาธิตมหาวิทยาลัยศรีนครินทรวิโรฒ ปทุมวัน |
| --- | --- |
Patumwan Demonstration School, Srinakharinwirot University


ที่ตั้ง

เลขที่ 2 ถนนอังรีดูนังต์ แขวงปทุมวัน, เขตปทุมวัน, กรุงเทพมหานคร, 10330
พิกัด: 13°44′25″N 100°32′06″E﻿ / ﻿13.740318°N 100.534984°E﻿ / 13.740318; 100.534984
ข้อมูล
ชื่อเดิม: 1. หน่วยสาธิตในแผนกฝึกหัดครูมัธยมโรงเรียนเตรียมอุดมศึกษา 2. โรงเรียนมัธยมสาธิตวิทยาลัยวิชาการศึกษาปทุมวัน
ประเภท: โรงเรียนสาธิต
คติพจน์: บาลี: สิกฺขา วิรุฬฺหิ สมฺปตฺตา (การศึกษาคือความเจริญงอกงาม)
ศาสนา: พุทธ, ฮินดู (โดยพฤตินัย)
สถาปนา: 26 ธันวาคม พ.ศ. 2496; 71 ปีก่อน (2496-12-26)
ผู้ก่อตั้ง: หม่อมหลวงปิ่น มาลากุล
หน่วยงานทางการศึกษา: คณะศึกษาศาสตร์ มหาวิทยาลัยศรีนครินทรวิโรฒ กระทรวงการอุดมศึกษา วิทยาศาสตร์ วิจัยและนวัตกรรม
ผู้อำนวยการ: อาจารย์ โชติวิทย์ ธรรมสุจิตร
เพศ: สหศึกษา
ช่วงอายุ: 13 - 18 ปี
การลงทะเบียน: 1,854 (2006)
ความจุ: 1,860
ขนาดวิทยาเขต: 12,080 ตารางเมตร (7.55 ไร่)
สี:    สีน้ำเงิน–สีชมพู
คำขวัญ: สมรรถภาพในการปรับตัว คือความสำเร็จในชีวิต
เพลง: สาธิตปทุมวัน
หนังสือรุ่น: บัว
ค่าเล่าเรียน: 25,700 บาทต่อปี
ศิษย์เก่า: สมาคมศิษย์เก่าสาธิตปทุมวัน สมาคมผู้ปกครองและครูสาธิตปทุมวัน
เว็บไซต์: www.satitpatumwan.ac.th
โรงเรียนสาธิตมหาวิทยาลัยศรีนครินทรวิโรฒ ปทุมวัน (อังกฤษ: Patumwan Demonstration School, Srinakharinwirot University) ตั้งอยู่บนถนนอังรีดูนังต์ แขวงปทุมวัน เขตปทุมวัน กรุงเทพมหานคร เป็นโรงเรียนสาธิตภายใต้การกำกับดูแลของคณะศึกษาศาสตร์ มหาวิทยาลัยศรีนครินทรวิโรฒ กระทรวงการอุดมศึกษา วิทยาศาสตร์ วิจัยและนวัตกรรม จัดการเรียนการสอนในระดับชั้นมัธยมศึกษาตอนต้นและมัธยมศึกษาตอนปลาย
ประวัติ

โรงเรียนสาธิตมหาวิทยาลัยศรีนครินทรวิโรฒ ปทุมวัน ได้ก่อตั้งขึ้นในปีพ.ศ. 2496 ตามดำริของ ฯพณฯ ศาสตราจารย์หม่อมหลวงปิ่น มาลากุล รัฐมนตรีว่าการกระทรวงศึกษาธิการ ในขณะนั้น พลเอกมังกร พรหมโยธี และ ศาสตราจารย์คุณหญิงอุบล หุวะนันทน์ โดยเริ่มวางโครงการดำเนินการจัดการเรียนการสอน กำหนดตั้งเป็นหน่วยสาธิตในแผนกฝึกหัดครูมัธยมของโรงเรียนเตรียมอุดมศึกษา เพื่อเป็นที่ฝึกงานของนิสิตกับครูที่ต้องบรรจุฝึกงานก่อนไปสอนที่โรงเรียนเตรียมอุดมศึกษา พร้อม สังกัดกองเตรียมอุดมศึกษา กรมวิสามัญศึกษา กระทรวงศึกษาธิการ, วิทยาลัยวิชาการศึกษา กับ จุฬาลงกรณ์มหาวิทยาลัย ซึ่งนับเป็นโรงเรียนแห่งแรกที่เรียกชื่อว่า โรงเรียนสาธิต
ปีการศึกษา 2497 เปิดรับนักเรียนเป็นปีการศึกษาแรกในระดับชั้นมัธยมศึกษาปีที่ 1 (ป.5 ในปัจจุบัน)  และชั้นมัธยมศึกษาปีที่ 4 (ม.2 ในปัจจุบัน)  ชั้นละ 2 ห้องเรียน โดยใช้เรือนไม้ชั้นเดียวที่อยู่ในบริเวณเดียวกับโรงเรียนเตรียมอุดมศึกษา ด้านถนนสนามม้า (ถนนอังรีดูนังต์ ในปัจจุบัน) เป็นสถานที่เรียนชั่วคราว ในขณะที่กำลังก่อสร้างอาคาร 1 สาธิตปทุมวัน ยังไม่เสร็จ การแต่งกายของนักเรียน ในยุคแรกใช้ชุดนักเรียนปักอักษรย่อ ต.อ. และใช้เครื่องหมายพระเกี้ยวธรรมจักร เป็นตราประจำโรงเรียน พร้อมทั้งกำหนดให้มี สีประจำโรงเรียนมาพร้อมกับ การก่อตั้งโรงเรียน โดย ฯพณฯ ศาสตราจารย์หม่อมหลวงปิ่น มาลากุล ได้ให้สีที่เป็นสิริมงคลเป็นสีประจำโรงเรียนไว้ 2 สี
ปีการศึกษา 2498 ยกฐานะเป็นโรงเรียนมัธยมสาธิตวิทยาลัยวิชาการศึกษาปทุมวัน สังกัดกรมการฝึกหัดครู กระทรวงศึกษาธิการ และเปิดทำการสอนในระดับมัธยมศึกษาครบ 6 ชั้น พร้อมได้ย้ายนักเรียนไปเรียน อาคาร 1 สาธิตปทุมวัน (อาคารอำนวยการ ในปัจจุบัน)
ในปีการศึกษา 2499 และจึงได้มีการขยับขยายสถานที่เรียนเพิ่มขึ้นให้เหมาะสม
ในปีการศึกษา 2517 วิทยาลัยวิชาการศึกษาปทุมวัน ได้เปลี่ยนชื่อเป็น มหาวิทยาลัยศรีนครินทรวิโรฒ ปทุมวัน สังกัดทบวงมหาวิทยาลัย โรงเรียนจึงเปลี่ยนชื่อเป็น โรงเรียนสาธิตมหาวิทยาลัยศรีนครินทรวิโรฒ ปทุมวัน หรือ โรงเรียนสาธิต มศว. ปทุมวัน สังกัดมหาวิทยาลัยศรีนครินทรวิโรฒ ทบวงมหาวิทยาลัย และเปลี่ยนใช้อักษรย่อของโรงเรียน เป็น ส.มศว และเครื่องหมายรูปกราฟ เป็นเครื่องหมายประจำโรงเรียน
ต่อมาใน พ.ศ. 2536 มศว ปทุมวัน ได้ถูกยุบลงและรวมเข้ากับ มศว ประสานมิตร โรงเรียนจึงได้ขยายเนื้อที่ออกไปเพิ่มในพื้นที่ของ มศว ปทุมวัน และโรงเรียนสาธิต มศว ปทุมวัน จึงย้ายมาอยู่ในสังกัด มศว ประสานมิตรแทน[ต้องการอ้างอิง]
หลักสูตร

ปัจจุบันโรงเรียนมีหลักสูตรการเรียนการสอนจำนวน 2 หลักสูตร ได้แก่
หลักสูตรปกติ ตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6
หลักสูตรภาษาอังกฤษ โครงการนักเรียนที่มีความสามารถพิเศษภาคภาษาอังกฤษ (English Program for Talented Students หรือ EPTS) ตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6
ในระดับชั้นมัธยมปลาย มีแผนการเรียนให้เลือก 4 แผนการเรียน ได้แก่
คณิตศาสตร์-วิทยาศาสตร์
คณิตศาสตร์-ภาษาอังกฤษ
ภาษาต่างประเทศ (ภาษาฝรั่งเศส ภาษาเยอรมัน ภาษาญี่ปุ่น และภาษาจีนกลาง)
ภาษาอังกฤษ-คณิตศาสตร์ ก (ทัศนศิลป์ นิเทศศิลป์ ดนตรีไทย ดนตรีสากล นาฏศิลป์ นิเทศศาสตร์ อาหารและโภชนาการ เทคโนโลยีสารสนเทศ และนิติรัฐ)
สำหรับหลักสูตรภาษาอังกฤษ สามารถเลือกได้แค่ 3 แผนการเรียนแรก
สิ่งก่อสร้างภายในโรงเรียน

มีการก่อสร้างอาคารสถานที่สำหรับการเรียนการสอน 7 อาคาร ได้แก่
อาคารสาธิตปทุมวัน 1 สามารถแบ่งได้เป็น 2 ส่วน คือ อาคารอำนวยการ เป็นอาคารสูงสามชั้น และ อาคารรวมน้ำใจ เป็นอาคารสูงสิบชั้น (ไม่มีชั้น 2) ได้รับการปรับปรุงโดยการทาสีใหม่ทั้งภายนอกอาคารและภายในห้องเรียน เมื่อปี พ.ศ. 2550 เป็นอาคารเรียนชั้นมัธยมปลายหลักสูตรปกติ ห้องปฏิบัติการคอมพิวเตอร์, สำนักงาน ICT และห้องปฏิบัติการฟิสิกส์
อาคารสาธิตปทุมวัน 2 (อาคารปฏิบัติการศิลปหัตถกรรมและพาณิชยกรรม) ใช้สำหรับการเรียนการสอนวิชาศิลปะมีห้องเครื่องปั้นดินเผา ตัวตึกบางส่วนเกือบจะเชื่อมกับตึกของคณะศิลปกรรมศาสตร์ จุฬาลงกรณ์มหาวิทยาลัย
อาคารสาธิตปทุมวัน 3 (อาคารเอนกประสงค์และกิจกรรมการกีฬา) เป็นอาคารเรียนของนักเรียนโครงการนักเรียนที่มีความสามารถพิเศษภาคภาษาอังกฤษ ม.1-ม.5 และ สระว่ายนํ้า
อาคารสาธิตปทุมวัน 4 แทนอาคารเรือนไม้ 2 ชั้นที่รื้อออกไป เป็นอาคารเรียนทั่วไป ภายในมี ห้องประชุมขนาดใหญ่, ห้องปฏิบัติการวิทยาศาสตร์ และห้องสมุด รวมทั้งเป็นอาคารเรียนของชั้นมัธยมศึกษาปีที่ 2 และ 3 ได้รับการปรับปรุงห้องวิทยาศาสตร์ใหม่ทั้งหมดในปี พ.ศ. 2555
อาคารสาธิตปทุมวัน 5 อดีตอาคารเรียนของ มหาวิทยาลัยศรีนครินทร์วิโรฒ วิทยาเขตปทุมวัน[ต้องการอ้างอิง] เป็นอาคารเรียนของนักเรียนม.1 และม.2 ภาคปกติ, ม.6 โครงการนักเรียนที่มีความสามารถพิเศษภาคภาษาอังกฤษ, ห้องกิจกรรมคณิตศาสตร์, ห้องพระพุทธศาสนา, ห้องกิจกรรมนาฏศิลป์, ห้องวงโยธวาทิต, ห้องดนตรีไทย, ห้องสมุด และห้องสารานุกรมไทยสำหรับเยาวชน
อาคารสาธิตปทุมวัน 6 โรงฝึกพลศึกษา และห้องปฏิบัติการวิทยาศาสตร์
อาคารสาธิตปทุมวัน 7 (อาคารคหกรรม) ห้องเรียนคหกรรมชั้น 1 ได้รับการปรับปรุงใหม่ทั้งหมดในปี พ.ศ. 2561
สร้างสระว่ายน้ำ ห้องสมุด ห้องปฏิบัติการวิทยาศาสตร์ ห้องปฏิบัติการคอมพิวเตอร์ ห้องปฏิบัติการภาษา ห้องปฏิบัติการคหกรรมศาสตร์ ห้องปฏิบัติการดนตรีและการละคร ห้องกิจกรรมสังคมศึกษา ห้องกิจกรรมคณิตศาสตร์ ห้องกิจกรรมวิทยาศาสตร์ ห้องกิจกรรมภาษาไทย ห้องโสตทัศนศึกษา ห้องพยาบาล ห้องประชุม และสร้างสนามบาสเกตบอล สนามวอลเลย์บอล สนามเทนนิส และสนามเปตอง รวมทั้งปรับภูมิทัศน์ของโรงเรียนโดยรอบ
ลานหน้าอาคารสาธิตปทุมวัน 5 ใช้เล่นกีฬาต่าง ๆ และบางครั้งโรงเรียนก็ได้ใช้ สนามฟุตบอลโรงเรียนเตรียมอุดมศึกษา เพื่อทำกิจกรรม เช่น วิชากีฬา/กรีฑา, กีฬาสี
รายชื่อผู้อำนวยการ

| รายชื่อผู้อำนวยการโรงเรียน | ระยะเวลาดำรงตำแหน่ง |
| --- | --- |
ศาสตราจารย์ คุณหญิง เต็มสิริ บุณยสิงห์: พ.ศ. 2497 - 2498
รองศาสตราจารย์ ดร.คุณหญิง สมจิตต์ ศรีธัญรัตน์: พ.ศ. 2498 - 2523
ผู้ช่วยศาสตราจารย์ พายัพ บุปผาคำ: พ.ศ. 2523 - 2531
รองศาสตราจารย์ ผกา แสงสุวรรณ: พ.ศ. 2531 - 2535
อาจารย์ หม่อมหลวงอธิบุญ กฤดากร: พ.ศ. 2535 - 2538
อาจารย์ นวลศรี วิทยานันท์: พ.ศ. 2538 - 2539
ผู้ช่วยศาสตราจารย์ เครือวัลย์ โกมุทแดง: พ.ศ. 2539 - 2543
ผู้ช่วยศาสตาจารย์ วัฒนา จูฑะพันธุ์: พ.ศ. 2543 - 2547
อาจารย์ พิทักษ์ เสงี่ยมสิน: พ.ศ. 2547 - 2549
อาจารย์ สมลักษณ์ จันทร์น้อย: พ.ศ. 2549 - 2556
อาจารย์ อรพินธุ์ คนึงสุขเกษม: พ.ศ. 2556 - 2559
ผู้ช่วยศาสตราจารย์ ชัยศักดิ์  ลีลาจรัสกุล: พ.ศ. 2559 - 2563
อาจารย์ โชติวิทย์  ธรรมสุจิตร: พ.ศ. 2563 - ปัจจุบัน
ผู้บริหารปัจจุบัน วาระ 2567 - 2570

| รายชื่อผู้บริหารโรงเรียน | ตําเเหน่ง |
| --- | --- |
อาจารย์ โชติวิทย์  ธรรมสุจิตร: ผู้อํานวยการ
อาจารย์ ดร.พิชญ์นิตา สองสนู: รองผู้อํานวยการ ฝ่ายบริหาร
อาจารย์ ดร.สุนทร ภูริปรีชาเลิศ: รองผู้อํานวยการ ฝ่ายวิชาการ วิจัยเเละพันธกิจสัมพันธ์เพื่อสังคม
อาจารย์ วัฒนโชติ เพ็งพริ้ง: รองผู้อํานวยการ ฝ่ายบริหารโครงการนักเรียนที่มีความสามารถพิเศษภาคภาษาอังกฤษ
อาจารย์ นงคราญ สุนทราวันต์: รองผู้อํานวยการ ฝ่ายปกครอง
อาจารย์ อุมาภรณ์ รอดมณี: รองผู้อํานวยการ ฝ่ายฝึกประสบการณ์วิชาชีพครู
อาจารย์ ดร.ณัฐ ​สิทธิกร: รองผู้อํานวยการ ฝ่ายเเผนเเละประกันคุณภาพ
อาจารย์ วรายุทธ สายทอง: รองผู้อํานวยการ ฝ่ายกิจการพิเศษ
อาจารย์ สมเกียรติ ตั้งมนัสตรง: รองผู้อํานวยการ ฝ่ายพัฒนากายภาพเเละสิ่งเเวดล้อม
อาจารย์ กิตติศักดิ์ นิทาน: รองผู้อํานวยการ ฝ่ายพัฒนาเทคโนโลยีเเละสารสนเทศ
อาจารย์ ดร.ดวงกมล เจียมเงิน: รองผู้อํานวยการ ฝ่ายพัฒนาศักยภาพนักเรียน
เกียรติประวัติ

โรงเรียนรางวัลพระราชทาน "การจัดการศึกษาดี"
ครั้งที่ 1 วันที่ 1 ธันวาคม 2507 ในการพระราชทานฯ ครั้งแรก (ปีการศึกษา 2505)
ครั้งที่ 2 วันที่ 1 ธันวาคม 2508 ในการพระราชทานฯ ครั้งที่ 2 (ปีการศึกษา 2506)
ครั้งที่ 3 วันที่ 10 ธันวาคม 2510 ในการพระราชทานฯ ครั้งที่ 4 (ปีการศึกษา 2508)
ครั้งที่ 4 วันที่ 25 ธันวาคม 2513 ในการพระราชทานฯ ครั้งที่ 7 (ปีการศึกษา 2511)
ครั้งที่ 5 วันที่ 1 ธันวาคม 2514 ในการพระราชทานฯ ครั้งที่ 8 (ปีการศึกษา 2512)
ครั้งที่ 6 วันที่ 13 มิถุนายน 2518 ในการพระราชทานฯ ครั้งที่ 12 (ปีการศึกษา 2516)
ครั้งที่ 7 วันที่ 25 พฤษภาคม 2519 ในการพระราชทานฯ ครั้งที่ 13 (ปีการศึกษา 2517)
ครั้งที่ 8 วันที่ 22 กรกฎาคม 2520 ในการพระราชทานฯ ครั้งที่ 14 (ปีการศึกษา 2518)
และรับพระราชทานโล่รางวัลจากการที่ได้รับพระราชทานรางวัลการจัดการศึกษาดี 3 ปีติดต่อกัน เป็นโล่ที่ 1
ครั้งที่ 9 วันที่ 3 สิงหาคม 2521 ในการพระราชทานฯ ครั้งที่ 15 (ปีการศึกษา 2519)
ครั้งที่ 10 วันที่ 11 กรกฎาคม 2522 ในการพระราชทานฯ ครั้งที่ 16 (ปีการศึกษา 2520)
ครั้งที่ 11 วันที่ 31 กรกฎาคม 2523 ในการพระราชทานฯ ครั้งที่ 17 (ปีการศึกษา 2521)
และรับพระราชทานโล่รางวัลจากการที่ได้รับพระราชทานรางวัลการจัดการศึกษาดีติดต่อกัน 3 ปีเป็นโล่ที่ 2
ครั้งที่ 12 วันที่ 27 กรกฎาคม 2524 ในการพระราชทานฯ ครั้งที่18 (ปีการศึกษา 2522)
พร้อมด้วยประกาศนียบัตรฉบับแรกของการพระราชทานฯ จากการแก้ไขระเบียบฯ พ.ศ. 2523
พ.ศ. 2523 ไม่อนุญาตให้โรงเรียนสาธิตเข้ารับการคัดเลือก เนื่องจากมีลักษณะการจัดการศึกษาที่จัดตั้งขึ้นตามนโยบายของคณะศึกษาศาสตร์หรือคณะครุศาสตร์ของแต่ละมหาวิทยาลัยหรือของกรมการฝึกหัดครูจึงไม่ได้รับการพิจารณาสำหรับปีการศึกษา 2523 ต่อมาในปีพ.ศ. 2524 ได้มีการปรับปรุงระเบียบการพิจารณาฯ ใหม่ ให้นักเรียนสาธิตเข้าสอบแข่งขันคัดเลือกเพื่อรับรางวัลพระราชทานได้อีก ส่วนการคัดเลือกโรงเรียนสาธิต ให้แยกออกประเมินต่างหากโดยจัดทำแบบประเมินและคู่มือการประเมินเป็นการเฉพาะ เพื่อให้สอดคล้องกับนโยบายและแนวการดำเนินงานของโรงเรียนสาธิต
ครั้งที่ 13 วันที่ 10 สิงหาคม 2526 เป็นการรับพระราชทานรางวัล ครั้งที่ 1 ประเภทโรงเรียนสาธิตระดับมัธยมศึกษา (ปีการศึกษา 2525)
ครั้งที่ 14 วันที่ 2 กรกฎาคม 2527 (ปีการศึกษา 2526)
เป็นการรับพระราชทานรางวัลการจัดการศึกษาดี 2 ปีติดต่อกัน คือปีการศึกษา 2525 - 2526 จึงได้รับพระราชทานโล่รางวัลฯ ด้วยในฐานะโรงเรียนมาตรฐานดีเด่น (ตามระเบียบฯ พ.ศ. 2524) รวมเป็นโล่รางวัลพระราชทาน โล่ที่ 3
ครั้งที่ 15 วันที่ 30 กรกฎาคม 2528 (ำปีการศึกษา 2527)
จากการรับพระราชทานฯ ครั้งนี้ กระทรวงศึกษาธิการได้ยกฐานะให้เป็นโรงเรียนระดับมาตรฐานดีเด่น ซึ่งยกเว้นมิต้องเข้ารับการประเมิน (โดยได้รับอนุญาตให้ขึ้นป้ายแสดง “โรงเรียนรางวัลพระราชทาน”) ด้วยเหตุผลที่ว่าเป็นโรงเรียนที่มีทุกอย่างพร้อมแล้ว และได้รับพระราชทานฯ ติดต่อกันถึง 3 ปี ทั้งนี้ เพื่อให้โอกาสโรงเรียนอื่น ๆ โดยโรงเรียนจะได้รับการประเมินใหม่อีก ต่อเมื่อเปลี่ยนสภาพจากโรงเรียนขนาดกลางเป็นโรงเรียนขนาดใหญ่
ครั้งที่ 16 วันที่ 23 กรกฎาคม 2547 ได้รับพระราชทานรางวัล "การจัดการศึกษาดี" สถานศึกษาขนาดใหญ่ เขตการศึกษากรุงเทพมหานคร (ปีการศึกษา 2546)
ศิษย์เก่าที่มีชื่อเสียง

(ข้อมูลเริ่มต้นนำมาจากสมาคมศิษย์เก่าสาธิตปทุมวัน www.satitpatumwan.com เก็บถาวร 2006-10-04 ที่ เวย์แบ็กแมชชีน)
ศิษย์เก่าที่มีชื่อเสียง > นักการเมือง

รศ.ดร.กฤษณพงศ์ กีรติกร (รุ่น 6) อดีตรัฐมนตรีช่วยว่าการกระทรวงศึกษาธิการ (รัฐบาลพลเอก ประยุทธ์ จันทร์โอชา ชุดที่ 1) อดีตเลขาธิการคณะกรรมการการอุดมศึกษา อดีตอธิการบดีมหาวิทยาลัยเทคโนโลยีพระจอมเกล้าธนบุรี นายกสภามหาวิทยาลัยเกษตรศาสตร์
รศ.ดร.วรากรณ์ สามโกเศศ (รุ่น 7) อดีตรัฐมนตรีช่วยว่าการกระทรวงศึกษาธิการ (รัฐบาลพลเอก สุรยุทธ์ จุลานนท์) อดีตคณบดีคณะเศรษฐศาสตร์ มหาวิทยาลัยธรรมศาสตร์ อดีตอธิการบดีมหาวิทยาลัยธุรกิจบัณฑิตย์
จอน อึ๊งภากรณ์ (รุ่น 7) อดีตสมาชิกวุฒิสภา (2543-2549)
ดิสทัต โหตระกิตย์ (รุ่น 15) อดีตเลขาธิการนายกรัฐมนตรี(รัฐบาลพลเอกประยุทธ์ จันทรโอชา) อดีตเลขาธิการสํานักงานคณะกรรมการกฤษฎีกา
รศ.ดร.หม่อมราชวงศ์พงษ์สวัสดิ์ สวัสดิวัตน์ (รุ่น 16) อดีตรัฐมนตรีว่าการกระทรวงอุตสาหกรรม (รัฐบาลยิ่งลักษณ์ ชินวัตร)
มาริษ เสงี่ยมพงษ์ (รุ่น 18) ปัจจุบันดำรงตำแหน่งรัฐมนตรีว่าการกระทรวงการต่างประเทศ
สุรนันทน์ เวชชาชีวะ (รุ่น 21) อดีตรัฐมนตรีประจำสำนักนายกรัฐมนตรี (รัฐบาลทักษิณ ชินวัตร) อดีตเลขาธิการนายกรัฐมนตรี (รัฐบาลยิ่งลักษณ์ ชินวัตร)
กรณ์ จาติกวณิช (รุ่น 24) อดีตรัฐมนตรีว่าการกระทรวงการคลัง (รัฐบาลอภิสิทธิ์ เวชชาชีวะ) สมาชิกสภาผู้แทนราษฎรชุดที่ 22
ณัฏฐพล ทีปสุวรรณ (รุ่น 25) สมาชิกสภาผู้แทนราษฎร 2554, 2562 รัฐมนตรีว่าการกระทรวงศึกษาธิการ (รัฐบาลพลเอก ประยุทธ์ จันทร์โอชา ชุดที่ 2)
บุรณัชย์ สมุทรักษ์ (รุ่น 26) สมาชิกสภาผู้แทนราษฎร 2550, 2554
จณิสตา ลิ่วเฉลิมวงศ์ (รุ่น 32) สมาชิกสภาผู้แทนราษฎร 2544, 2548
พันเอกหญิง ทักษดา สังขจันทร์ (รุ่น34) นายกสมาคาข้าราชการสำนักงานปลัดกระทรวงกลาโหม อดีตผู้ช่วยโฆษกประจำสำนักนายกรัฐมนตรี (รัฐบาลพลเอก ประยุทธ์ จันทร์โอชา ชุดที่ 1)
ผศ.ดร.รัชดา ธนาดิเรก (รุ่น 35) สมาชิกสภาผู้แทนราษฎร 2550, 2554 รองโฆษกประจำสำนักนายกรัฐมนตรี (รัฐบาลพลเอก ประยุทธ์ จันทร์โอชา ชุดที่ 2)
สุรชาติ เทียนทอง (รุ่น 39) ผู้ช่วยเลขานุการรัฐมนตรีว่าการกระทรวงการคลัง สมาชิกสภาผู้แทนราษฎร 2 สมัย
ศิษย์เก่าที่มีชื่อเสียง > สื่อมวลชน

ธีรัตถ์ รัตนเสวี (รุ่น 30) ผู้อำนวยการฝ่ายรายการและสื่อดิจิตอล สถานีโทรทัศน์วอยซ์ทีวี อดีตโฆษกประจำสำนักนายกรัฐมนตรี (รัฐบาลยิ่งลักษณ์ ชินวัตร)
จิตตนาถ ลิ้มทองกุล (รุ่น 36) บรรณาธิการบริหารเครือผู้จัดการ